Refarat+af+afdelingsmøde+Amager+d.+28+september+2011

=Referat af Afdelingsmøde Amager Kbhff - **den 28. september**=

__1. Vedtægter for Amager Kbhff:__
Vedtægterne blev gennemgået og endeligt vedtaget. [|Vedtægter for KBHff Amager (vedtaget d. 28. september 2011).pdf]

__2. Valg af repræsentant i Kollektivgruppen:__
Nina har ikke længere mulighed for at være repræsentant for Amager - tak til hende for et godt stykke arbejde. Der var usikkerhed blandt de eventuelle kandidater, om de ville kunne afse tid til at være repræsentant. Repræsentanten skal som minimun deltage i Fællesgruppe-møder på Amager 1 gang om måneden samt deltage i Kollektivgruppemøder hver anden tirsdag.

Andreas Lloyd, der allerede deltager i Kollektiv-gruppe-møderne og nu er Amager-medlem, tilbød at være officielt medlem og Andreas Diepeveen vil være "føl" og vil siden kunne overtage. Alle er meget velkomne til at deltage i Kollektivgruppe-møderne, der er åbne for alle.

__3. Lokalesituationen:__
Der er visse udfordringer ved at være på Prags Boulevard. Dels er der ingen strøm og vand, dels er lokalerne ved at være for små og dels er vi blevet bedt om at betale husleje, grundet PB43 dårlige økonomi i år. Af princip betaler Kbhff ikke husleje og det er muligt for alle de andre afdelinger at finde gratis lokaler, så det må det også være for os. Vi har desuden kun et lille driftoverskud, der ikke levner plads til at betale fast husleje.

Der er mange fordele ved at finde et nyt lokale. Mere plads, mulighed for smagsprøver mm. De lokalemuligheder, der var i spil sidste gang kan blive kigget på igen. Særligt folkeskoler er interessante, Vesterbro er på Oehlenschlægersgades Skole. Evt. argumentationer fra kommunens side, kan imødegås, da Kbhff ifm. Kbhff NV har fået et brev fra Kbh Kommune, der erklærer at Kbhff ikke er konkurrenceforvridende ift. de lokale handlende, da Kbhff er ebn forening for medlemmer.. Det blev besluttet at Butiksgruppen kopierer den gamle Wiki-side med lokale-søgningog tager udgangspunkt i søgekriterierne fra sidst. ALLE medlemmer bedes deltage i lokale-jagten, både ift. ønsker/søgekriterier, lokaleforslag og kontakt til evt. nye steder. Når der er fundet lokalemuligheder indkaldes til Medlemsmøde Amager, hvor beslutningen træffes. Butiksgruppen fik dog på mødet beslutningsmandat, hvis der findes et egnet lokale og der skal træffes en hurtig beslutning